U nekom trenutku između 1. i 5. stoljeća sadašnje ere,
hinduistički mudrac Patañjali počeo je šifrirati drevne, meditativne tradicije
prakticirane u cijeloj Indiji.
Zabilježio je tehnike koje su stare skoro kao i sama indijska civilizacija
u 196 priručnika nazvanih Joga Sutre.
Ovi tekstovi definiraju jogu kao "povezivanje" ili obuzdavanje uma
od fokusiranja na vanjske objekte,
u nastojanjima da se dostigne stanje čiste svijesti.
Tijekom vremena, joga je uključila fizičke elemente
iz gimnastike i hrvanja.
Danas, postoji mnoštvo pristupa modernoj jogi --
iako većina i dalje održava tri ključna elementa Patañjalijeve prakse:
fizičke položaje, vježbe disanja i duhovnu kontemplaciju.
Za ovaj spoj fizičke i mentalne vježbe
naširoko se vjeruje da ima jedinstven skup zdravstvenih prednosti,
kao što su poboljšanje snage i fleksibilnosti,
pojačan rad srca i pluća te poboljšanje psihološkog blagostanja.
Ali što su suvremene studije pokazale u pogledu koristi
ove drevne tradicije?
Unatoč pokušajima mnogih istraživača,
teško je iznijeti određene tvrdnje o prednostima joge.
Njezina jedinstvena kombinacija aktivnosti otežava utvrđivanje
sastavnice koja daje određenu zdravstvenu korist.
Dodatno, studije joge često su napravljene na malim uzorcima
kojima nedostaje raznolikosti
i veliko oslanjanje na samoizvještavanje čini rezultate subjektivnim.
Međutim, postoje neke zdravstvene koristi
koje imaju snažniju znanstvenu potporu od ostalih.
Počnimo s fleksibilnošću i snagom.
Izvrtanje vašeg tijela u fizičke položaje joge
isteže više mišićnih skupina.
U kratkom roku, istezanje može promijeniti sastav vode u tim mišićima,
ligamentima i tetivama tako da ih učini elastičnijima.
Tijekom vremena, redovito istezanje stimulira matične stanice
koje se onda diferenciraju u novo mišićno tkivo
i druge stanice koje stvaraju elastični kolagen.
Često istezanje također smanjuje prirodni refleks tijela
da steže mišiće,
poboljšavajući vašu toleranciju boli na svakojaka istezanja.
Istraživači nisu otkrili da jedan oblik joge
poboljšava fleksibilnost više nego drugi,
tako da je utjecaj određenih položaja nejasan.
Ali kao i druge vježbe s blagim učinkom,
joga pouzdano poboljšava kondiciju i fleksibilnost u zdravim populacijama.
Praksa se također pokazala potencijalno moćnim terapeutskim alatom.
U studijama koje su uključivale pacijente s raznim mišićno-koštanim poremećajima,
joga je bila korisnija u smanjenju boli i poboljšanju mobilnosti
nego drugi oblici blagih vježbi.
Dodajući jogu u postojeću rutinu vježbanja može poboljšati snagu
i fleksibilnost za stanja koja je teško liječiti, poput boli u donjem dijelu leđa,
reumatoidnog artritisa i osteoporoze.
Za kombinaciju fizičkih vježbi i dubokog disanja u jogi
pokazalo se da ima slične terapijske učinke na zdravlje pluća.
Bolesti pluća poput kroničnog bronhitisa, emfizema i astme
sužavaju prolaze kojima prolazi kisik,
dok oslabljuju membranu koja dovodi kisik u krv.
Ali vježbe disanja kao one u jogi
opuštaju mišiće koji stežu te prolaze
i poboljšavaju širenje kisika.
Povećavanje sadržaja kisika u krvi posebno je korisno
za one sa slabim srčanim mišićima
koji imaju poteškoća s pumpanjem dovoljne količine kisika kroz tijelo.
A za one sa zdravim srcem,
ova praksa može sniziti krvni tlak i smanjiti faktore rizika
za kardiovaskularne bolesti.
Naširoko slavljenu korist joge možda je najteže dokazati:
njezine psihološke učinke.
Unatoč dugogodišnjoj povezanosti joge sa psihološkom dobrobiti,
ima malo uvjerljivih dokaza o tome kako praksa utječe na mentalno zdravlje.
Jedna od najvećih tvrdnji
je da joga ublažava simptome depresije i anksioznih poremećaja.
Kako dijagnoze ovih stanja naveliko variraju
kao i njihovo podrijetlo i intenzitet, teško je kvantificirati učinak joge.
Međutim, postoji dokaz koji upućuje
da joga pomaže u smanjivanju simptoma stresa,
isto kao i meditacija ili opuštanje.
Istraživanje o učincima joge još uvijek se razvija.
U budućnosti, trebat ćemo veće studije, koje uključuju različite sudionike,
koje mogu mjeriti učinak joge na srčane napade, stope raka,
kognitivnu funkciju i još mnogo toga.
Ali za sada, joga može nastaviti svoju drevnu tradiciju
kao način vježbanja, razmišljanja i opuštanja.